AranyTepsi: Vaníliás cukor házilag
Az igazat megvallva, elég sok édes finomság készül nálunk. Sok vaníliás cukor fogy, amit már rég készültem magam házilag elkészíteni. Most jött el az alkalom. Nagyon egyszerű, csak két hozzávaló szükséges hozzá. Nem igényel semmi extra konyhai eszközt, csak egy kést és egy jól záródó üveget. Ez a mennyiség sokáig elegendő. Ha fogy a csodás illatú anyagunk, akkor pár evőkanálnyi cukorral pótolhatjuk. Vaníliás porcukrot is könnyen készíthetünk házilag. Az eljárás ugyan ez, csak a végeredményt porrá őröljük.
*25 dkg kristálycukor
*2 vaníliarúd
A cukrot egy jól záródó üvegbe töltjük. A vanília rudakat hosszában felhasítjuk, majd az apró, sötét magvakat kikaparjuk, és a cukorba keverjük. A visszamaradt rudakat széttördeljük, és szintén belenyomkodjuk a cukorba. Jól lezárjuk, néha összerázzuk.
Ami pedig először készült belőle, egy kis linzer a család kérésére.
Ennek a receptje már korábban felkerült a blogra, ITT található.
Bejegyezte: Andrea Papikné Veress dátum: 6:15
Címkék: Ételízesítő házilag, Vanília